Public procurement notice: Call For Expressions Of Interest
Published: 2024-02-19
Buyer: Den Europæiske Unions Publikationskontor (OP)
Country: LU
Contract type: Services
CPV classification: 72000000
Submission deadline: 2028-11-07
EU fund: ESF

Technical requirements: Denne indkaldelse af interessetilkendegivelser er tilrettelagt på grundlag af artikel 237 i finansforordningen(1).
Formålet med denne indkaldelse af interessetilkendegivelser er at opstille en liste over eksterne eksperter på området for datavisualisering, åbne data og semantisk web for Den Europæiske Unions Publikationskontor (OP). Eksperterne skal yde støtte til oprettelsen af nye produkter, tjenester og/eller værktøjer inden for disse områder.
a) datavisualiseringsekspert: indsamling af oplysninger om behov og forretningsmæssige krav; analyse og gennemgang af interessentbidrag; udfærdigelse af udkast til specifikationer; udarbejdelse af dokumentation; rådgivning og bistand til etablering af visualiseringen og støtte til processen forbundet med at offentliggøre indholdet på nettet
b) open data-ekspert: arbejde med åbne data; udformning af udkast til politikker om åbne data; støtte til livscyklussen og bedste praksisser for åbne data
c) semantisk web-ekspert: skrivning af skemaer, data-mapping, dokumentation, kode eller andre artefakter med henblik på yderligere sammenkædning af indhold og data fra EU.
1) Europa-Parlamentets og Rådets forordning (EU, Euratom) nr. 2018/1046 af 18. juli 2018 om de finansielle regler vedrørende Unionens almindelige budget, som ændrer forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og ophæver forordning (EU, Euratom) nr. 966/2012 (EUT L 193, 30. juli 2018, s.1).
Ekspertbistanden skal leveres uden for Publikationskontorets lokaler. Den relaterede kommunikation vil hovedsagligt ske via e-mail, telefon eller videokonference. Dog kan der også anmodes om deltagelse i møder i Publikationskontorets lokaler.
Ansøgninger skal indgives elektronisk til op-appels-offres@publications.europa.eu med følgende formulering i emnefeltet:
»Call for expressions of interest 2024/01/OP »Experts in data visualisation/open data/semantic web« — application from [ansøgers navn] – [profil(er)]«.
Publikationskontoret vil inden for fire (4) uger meddele ansøgeren, om vedkommendes ansøgning er blevet accepteret. Optagelse på ekspertlisten forpligter på ingen måde Publikationskontoret til at indgå kontrakter.
1. følgeskrivelse, der indeholder fuldstændige kontaktoplysninger og informationer om, hvilke(n) profil(er) (én eller flere) ansøgningen indgives for
2. CV og støttedokumenter/dokumentation, der viser, at ansøgeren opfylder kravet vedrørende de(n) profil(er), vedkommende ansøger om (se punkt 11 — »Udvælgelseskriterier«)
3. behørigt udfyldt og underskrevet »tro og love-erklæring vedrørende udelukkelses- og udvælgelseskriterierne«, der kan findes på https://op.europa.eu/en/web/about-us/our-tenders.
Fysiske personer kan indsende interessetilkendegivelser i overensstemmelse med de regler, der er fastsat i denne bekendtgørelse.
Publikationskontoret udarbejder en liste over eksperter, der opfylder udvælgelseskriterierne i punkt 11, og som ikke er udelukket, jf. punkt 10.